text: Løndumpning hos Dong
  20 september 2015 kl. 06.06
  Fagforening er skuffet over Dong, efter at bygningsarbejdere har været udsat for løndumpning.
  Ifølge Metal Lillebælt har svejsere og bygningsarbejdere været udsat for løndumpning i forbindelse med udvidelsen af raffinaderiet i Fredericia.
  Fagforeningen vil nu have Dongs ledelse stillet til ansvar for løndumpningen, skriver Fredericia Dagblad.
  - Vi har et statsligt aktieselskab, som tilsyneladende er fuldstændig ligeglad med, om deres entreprenører på det store byggeprojekt lever op til de danske løn- og arbejdsforhold, siger Martin Sørensen, formand for Metal Lillebælt.
  